sagorsarker/bangla-wikipedia huggingface dataset:
সিকিম জাতীয় কংগ্রেস

সিকিম জাতীয় কংগ্রেস ( এসএনসি) ছিল সিকিম রাজ্যের একটি রাজনৈতিক দল । এটি ১৯৬২ সালে স্বতন্ত্র দল, রাজ্য প্রজা সম্মেলন, এবং তৎকালীন প্রভাবশালী দল, সিকিম রাজ্য কংগ্রেস এবং সিকিম ন্যাশনাল পার্টির ভিন্নমতাবলম্বীদের একীভূতকরণের মাধ্যমে প্রতিষ্ঠিত হয়েছিল। কাজী লেন্দুপ দর্জি ছিলেন এর নেতা।
এসএনসি সিকিমের সমস্ত জাতিগোষ্ঠীর প্রতিনিধিত্বকারী একটি দল হিসাবে গঠিত হয়েছিল, কারণ পূর্বে প্রভাবশালী দলগুলি জাতিগত ভিত্তিতে বিভক্ত ছিল। এটি সিকিমে রাজতন্ত্রের বিরোধিতা করেছিল এবং গণতান্ত্রিক সংস্কারের জন্য কাজ করেছিল।
১৯৭৩ সালে এপ্রিলে সিকিম জনতা কংগ্রেস এনএনসি-এর সাথে একীভূত হয়। ১৯৭৪ সালে প্রথম গণতান্ত্রিকভাবে নির্বাচিত সরকার সিকিমে দায়িত্ব গ্রহণ করে। ওই নির্বাচনে দলটি ৩২টি আসনের মধ্যে ৩১টিতে জয়লাভ করে।
১৯৭৫ সালে ভারতের সাথে সিকিম একীভূত হওয়ার পর দলটি ভারতীয় জাতীয় কংগ্রেসের সাথে একীভূত হয়।
সিকিম জনতা পরিষদ

সিকিম জনতা পরিষদ বা এসজেপি (সিকিম পপুলার অ্যাসোসিয়েশন) হল ভারতের সিকিম রাজ্যের একটি রাজনৈতিক দল যার নেতৃত্বে ছিলেন এনবি ভান্ডারী ।
এসজেপি ১৯৭৯ সালের রাজ্য বিধানসভা নির্বাচনে জয়লাভ করে, যখন এটি ২২,৭৭৬ ভোট (৩১.৪৯%) পেয়েছিল এবং ১৭টি আসন জিতেছিল (মোট ৩২টির মধ্যে ৩১টিতে প্রার্থী ছিল)। ভান্ডারী মুখ্যমন্ত্রী হন।
১৯৮১ সালে এসজেপি ভারতীয় জাতীয় কংগ্রেসের সাথে একীভূত হয়। যাইহোক ১৯৮৪ সালে ভান্ডারী কংগ্রেস থেকে বিচ্ছিন্ন হয়ে সিকিম সংগ্রাম পরিষদ প্রতিষ্ঠা করেন।
সিকিম সংগ্রাম পরিষদ

সিকিম সংগ্রাম পরিষদ হল ভারতের সিকিম রাজ্যের একটি আঞ্চলিক রাজনৈতিক দল। ১৯৭৯ সালে একটি অস্থিতিশীলতার পর সিকিম জনতা পরিষদ পার্টির নর বাহাদুর ভান্ডারীর নেতৃত্বে একটি মন্ত্রিসভা সিকিমে ক্ষমতা লাভ করে। ১৯৮৪ সালে ভান্ডারি সিকিম জনতা পরিষদ ভেঙে দেন এবং সিকিম সংগ্রাম পরিষদ নামে একটি নতুন দল গঠন করেন। সিকিম সংগ্রাম পরিষদ ১৯৮৪ এবং ১৯৮৯ সালের নির্বাচনে ক্ষমতায় অধিষ্ঠিত ছিল, কিন্তু তারপরে সিকিম ডেমোক্রেটিক ফ্রন্টের কাছে হেরে যায়, যেটি ১৯৯৯ সাল থেকে নির্বাচনে জয়লাভ করেছে। ২০০৪ সালের নির্বাচনে সিকিম সংগ্রাম পরিষদ রাজ্য বিধানসভায় কোনো আসন জিততে পারেনি। নর বাহাদুর ভান্ডারী সিকিম সংগ্রাম পরিষদকে ভারতীয় জাতীয় কংগ্রেসের সাথে একীভূত করেছেন এবং তিনি সিকিম প্রদেশ কংগ্রেস কমিটির (এসপিসিসি) সভাপতি হয়েছেন।
২০১৩ সালে নর বাহাদুর ভান্ডারী আবার সিকিম সংগ্রাম পরিষদকে পুনরুজ্জীবিত করেন।
এই দলটি ১৯৮৪ এবং ১৯৮৯ সালে দুইবার রাজ্য নির্বাচনে জিতেছিল।
পর্তুগিজ চলচ্চিত্রের তালিকা

 
নিচে মুক্তির দশক এবং বৎসর অনুযায়ী সাজানো পর্তুগিজ চলচ্চিত্রের তালিকা দেওয়া হলো। পর্তুগিজ চলচ্চিত্রের বর্ণানুক্রমিক তালিকার জন্য দেখুন।
১৯৪০-এর দশকের পর্তুগিজ চলচ্চিত্রের তালিকা

 
১৯৪০ দশকে মুক্তি পাওয়া পর্তুগালের চলচ্চিত্রের তালিকা, বৎসর অনুযায়ী । পর্তুগিজ চলচ্চিত্রের একটি বর্ণানুক্রমিক তালিকার জন্য বিষয়শ্রেণী:পর্তুগিজ চলচ্চিত্র দেখুন।
হাসান হাফিজ আহমেদ

হাসান হাফিজ আহমেদ (১৯২৬-১৯৭৫) পাকিস্তান নৌবাহিনী প্রধান ছিলেন। নৌবাহিনীতে কর্মরত থাকা অবস্থায় তিনি ১৯৭৫ সালে অসুস্থ অবস্থায় মারা যান। তিনিই ছিলেন প্রথম চীফ অব নেভাল স্টাফ, তার আগের নৌ প্রধান অ্যাডমিরাল মুজাফফর হাসান নৌবাহিনীর সর্বাধিনায়ক হিসেবে পরিচিত ছিলেন। হাসান হাফিজ পাকিস্তানের মুলতানে জন্মগ্রহণ করেছিলেন।
হাসান হাফিজ দ্বিতীয় বিশ্বযুদ্ধের সময় রাজকীয় ভারতীয় নৌবাহিনীতে যোগ দেন, ১৯৪৭ সালে পাকিস্তান স্বাধীন হলে তিনি রাজকীয় পাকিস্তান নৌবাহিনীতে আসেন।
পাকিস্তান নৌবাহিনী একাডেমীর প্রথম অধিনায়ক ছিলেন তিনি। নৌপ্রধান হবার পর তিনি পাকিস্তানের নৌ সদর করাচি থেকে ইসলামাবাদে স্থানান্তর করার সিদ্ধান্ত নেন। ১৯৭৫ সালের ৮ মার্চ তিনি নৌ প্রধান থাকা অবস্থায় অসুস্থ হয়ে মারা যান।
১৯৩০-এর দশকের পর্তুগিজ চলচ্চিত্রের তালিকা

১৯৩০ দশকে মুক্তি পাওয়া পর্তুগালের চলচ্চিত্রের তালিকা, বৎসর অনুযায়ী। পর্তুগিজ চলচ্চিত্রের একটি বর্ণানুক্রমিক তালিকার জন্য পর্তুগিজ চলচ্চিত্র নিচে দেখুন।
মানো ইয়া না মানো (১৯৯৫-এর টেলিভিশন ধারাবাহিক)

মানো ইয়া না মানো হলো হিন্দি ভাষার একটি জনপ্রিয় লোমহর্ষক টেলিভিশন ধারাবাহিক, যেটি পরিচালনা করেছেন রাজেশ রণশিঙ্গে। ১৯৯৫ সালে জি টিভি চ্যানেলে সম্প্রচারিত হওয়া শুরু এবং ১৯৯৯ সালে এ শেষ হয়।
পর্বের নাম - কবজা
শ্রেষ্ঠাংশে: দুর্গা জশরাজ, শেফালী শাহ, অশ্বিন কৌশল, সুহাগ দিওয়ান, হেমা দিওয়ান, ফাইয়াজ শেখ, মনিকা গডবোলে, কিশোর ভাট, প্রেম রাজ, শারদ শর্মা, দীপালি ও যোগীতা
পরিচালনায়: হমি ওয়াদিয়া
পর্বের নাম - রিমা
শ্রেষ্ঠাংশে: রিমা, হমি ওয়াদিয়া, অঙ্কিতা নিগম, প্রশান্ত ভাট, বিনীত কুমার, মঙ্গলা কেঁকরে, ভৈরবী রাইচুড়া, পরেশ পঞ্চমতিয়া, কুকুল তারমাস্টার, অপূর্বা আচার্য & রোহিণী হট্টঙ্গডি
পরিচালনায়: হমি ওয়াদিয়া
পর্বের নাম - পারছাই
শ্রেষ্ঠাংশে: টিনু আনন্দ, সুধাংশু পান্ডে, আশা শর্মা, রাগিনী, অচলা সচদেব, কিশোরী কুলকার্নি ও এভা গ্রোভার
পরিচালনায়: পবন এস কৌল
পর্বের নাম - অনুমান
শ্রেষ্ঠাংশে: শিবাজী সতম, সঙ্গীতা হাঁদা, কিরণ কর্মকার, অনিরুধ আগরওয়াল
পর্বের নাম - বাশ
শ্রেষ্ঠাংশে: আল্য খান, রেশম টিপনিস, ইমতিয়াজ খান, সুনীল রেগে
পর্বের নাম - সৌতেন
পর্বের নাম - ডর
ক্ষুদিরাম বসু পুসা রেলওয়ে স্টেশন

ক্ষুদিরাম বসু পুসা স্টেশন হলো ভারতের অঙ্গরাজ্য বিহারের সমস্তিপুর জেলার দুই প্লাটফর্ম বিশিষ্ট একটি রেলওয়ে স্টেশন। এখান থেকে পাটনা বিমানবন্দর এবং সমস্তিপুর জংশন থেকে দূরত্বে অবস্থিত। সমুদ্রপৃষ্ঠ থেকে এর উচ্চতা এবং এটি পূর্ব মধ্য রেলের, সোনপুর রেলওয়ে বিভাগের অন্তর্গত।
পূর্বে স্টেশনটির নাম ছিল ওয়াইনি রেলওয়ে স্টেশন। পরে পুসায় ডঃ রাজেন্দ্র প্রসাদ কৃষি বিশ্ববিদ্যালয় প্রতিষ্ঠার পর এর নামকরণ করা হয় পুসা রোড ওয়াইনি। কয়েক বছর পর ওয়াইনির নাম সরিয়ে দেওয়া হয় এবং দীর্ঘদিন শুধু পুসা রোড নামে পরিচিত ছিল। ক্ষুদিরাম বসু কিংসফোর্ডের গাড়িতে বোমা হামলার পর খালি পায়ে হেঁটে ২৫ কিমি (১৬ মাইল) দূরত্ব অতিক্রম করার পর তিনি স্টেশনে পৌঁছান। বোমাটি তার লক্ষ্যবস্তুতে সফলভাবে আঘাত করে এবং গাড়িটি বিস্ফোরিত হয়। যাইহোক, গাড়িটিতে কিংসফোর্ড ছিলেন না বরং ব্যারিস্টার প্রিঙ্গল কেনেডির স্ত্রী এবং কন্যা যাত্রা করছিলেন। এখানেই দুই সশস্ত্র কনস্টেবলের হাতে ধরা পড়েছিলেন পরে এই অপরাধের কারণে তার ফাঁসির আদেশ দেওয়া হয়। ১৯৯০-এর দশকের পর এই ঘটনা স্মরণে ও সর্বকনিষ্ঠ বাঙালি বিপ্লবী ক্ষুদিরাম বসুর সম্মানার্থে স্টেশনটির নামকরণ 'ক্ষুদিরাম বসু পুসা' করা হয়।
সিকিম ন্যাশনাল পার্টি

সিকিম ন্যাশনাল পার্টি ১৯৫০ সালে গঠিত সিকিম রাজ্যের একটি রাজনৈতিক দল। সিকিম ন্যাশনাল পার্টি রাজতন্ত্রের পক্ষে ছিল এবং সিকিমের স্বাধীনতার পক্ষে ছিল। দলটি ভারতপন্থী দল সিকিম রাজ্য কংগ্রেস এবং রাজ্য প্রজা সম্মেলনের ক্রমবর্ধমান প্রভাব মোকাবেলা করার জন্য প্রতিষ্ঠিত হয়েছিল, যা ১৯৪৭ সালে ভারতের স্বাধীনতার পরে গঠিত হয়েছিল।
১৯৭৫ সালে রাজতন্ত্রের পতনের আগে সিকিম স্টেট কাউন্সিলের জন্য শেষ নির্বাচনে, ন্যাশনাল পার্টি শুধুমাত্র কাবি-টিংদা (একমাত্র আসন যা দর্জির ঐক্যবদ্ধ কংগ্রেস পার্টি জিতেনি) আসনে জয়লাভ করেছিল।
সিকিম প্রদেশ কংগ্রেস কমিটি

সিকিম প্রদেশ কংগ্রেস কমিটি (এসপিসিসি) হল ভারতের সিকিম রাজ্যের জন্য ভারতীয় জাতীয় কংগ্রেসের রাজ্য কমিটি। এর প্রধান কার্যালয় গ্যাংটকে অবস্থিত।
সিকিম প্রদেশ কংগ্রেসের বর্তমান সভাপতি ভরত বাসনেট।
ইছাই ঘোষের দেউল

ইছাই ঘোষের দেউল হল ভারতের পশ্চিমবঙ্গ রাজ্যের পশ্চিম বর্ধমান জেলার গৌরাঙ্গপুরের কাছে অবস্থিত একটি রেখ-দেউল মন্দির। এই মন্দিরের স্থাপত্যে ওড়িশার স্থাপত্যের চিহ্ন বিদ্যমান।
ইছাই ঘোষের দেউল পশ্চিমবঙ্গের পশ্চিম বর্ধমান জেলায় গৌরাঙ্গপুরের কাছে অজয় নদের তীরে অবস্থিত। এই মন্দিরটি সড়কপথে কলকাতার ১৭৮.৫ কিলোমিটার উত্তরে অবস্থিত। এই দেউলটি মন্দিরের কাছে (অতীতে যা গ্রামে অবস্থিত ছিল) অবস্থিত ছিল কিনা, অথবা মন্দিরটি কোনও স্থানীয় তীর্থকেন্দ্র ছিল কিনা তা স্পষ্ট নয়।
মন্দিরটির নির্মাণকাল জানা যায় না। কোনও কোনও মতে, এটি খ্রিস্টীয় সপ্তম থেকে একাদশ শতাব্দীর মধ্যে নির্মিত হয়েছিল; আবার অপর মতে এটির নির্মাণকাল খ্রিস্টীয় ষোড়শ থেকে অষ্টাদশ শতাব্দীর মধ্যবর্তী সময়।
বিনয় ঘোষের মতে, গৌরাঙ্গপুরের ইছাই ঘোষের দেউল বাংলায় অল্প কয়েকটি রেখ-দেউল শৈলীর মন্দিরের অন্যতম। গবেষকদের মতে, ষোড়শ-সপ্তদশ শতাব্দী নাগাদ ইছাই ঘোষের বংশধরেরা তাদের পূর্বপুরুষের স্মরণে এটি নির্মাণ করেছিল।
ডেভিড জে. ম্যাককাশন বলেছেন যে, গৌরাঙ্গপুরের ইছাই ঘোষের দেউল হল একটি বৃহৎ বক্ররৈখিক রেখ-দেউল, যার ভিত্তিটি ২০ বর্গ ফুটের। এটি একটি সাদামাটা ইটের ইমারত, কিন্তু মন্দিরের শিখর অংশটি অলংকরণ ও চিত্র-সম্বলিত।
ভারতীয় পুরাতত্ত্ব সর্বেক্ষণ ইছাই ঘোষের দেউলকে পশ্চিমবঙ্গের জাতীয় গুরুত্বপূর্ণ সৌধসমূহের তালিকার অন্তর্ভুক্ত করেছে।
এই মন্দিরের কোনও কাল্টের কথাও জানা যায় না, আবার কোনও অভিলেখ থেকেও এর সম্পর্কে কিছু জানা যায় না। তাই এই মন্দিরের প্রতিষ্ঠার পরিপ্রেক্ষিতটি অজানাই রয়ে গিয়েছে। স্থানীয় কিংবদন্তি অনুযায়ী, খ্রিস্টীয় সপ্তম শতাব্দীতে ইছাই ঘোষ নামে এক সেনানায়ক সাময়িকভাবে এই অঞ্চলের কর্তৃত্ব অধিকার করেছিলেন।
মন্দিরটিতে একটি ১৮ মিটার উঁচু শিখর ("রেখ-দেউল") ও তদুপরি একটি ছত্রী দেখা যায়। অভ্যন্তরে রয়েছে একটি জানালাবিহীন গর্ভগৃহ। বর্তমানে ইটের তৈরি মন্দিরটি দাঁড়িয়ে আছে প্রায় ৯.১০ x ৯.০০ মিটার বর্গাকার ভিত্তির উপর। গর্ভগৃহটির উচ্চতা প্রায় ৪.৫০ মিটার এবং আয়তন প্রায় ২.৫০ x ২.৫০ মিটার।
হিন্দু গুরু ও সাধুদের তালিকা

এটি হিন্দুধর্মীয় ব্যক্তিদের একটি তালিকা , যার মধ্যে রয়েছে গুরু , সন্ত, সন্ন্যাসী , যোগী এবং আধ্যাত্মিক গুরু।
লেখক ডেভিড স্মিথ একজন গুরুকে একজন "শিক্ষক, আধ্যাত্মিক পথপ্রদর্শক বা গডম্যান" হিসেবে সংজ্ঞায়িত করেছে। গুরু উপাধি পাওয়ার জন্য, একজনকে অবশ্যই একটি আদর্শ দীক্ষা প্রক্রিয়ার মধ্য দিয়ে যেতে হবে, যেখানে তারা একটি মন্ত্র বা পবিত্র সংস্কৃত বাক্যাংশ পায়।
মহসিন খান (হংকং ক্রিকেটার)

মহসিন খান (জন্ম ৩ আগস্ট ১৯৯৮) একজন হংকং ক্রিকেটার। নভেম্বর ২০১৯ সালে, তাকে বাংলাদেশে অনুষ্ঠিত ২০১৯ এসিসি ইমার্জিং টিমস এশিয়া কাপের জন্য হংকংয়ের দলে নাম ঘোষণা করা হয়েছিল। তিনি নভেম্বর ২০১৯-এ ইমার্জিং টিমস কাপে বাংলাদেশের বিপক্ষে হংকংয়ের হয়ে লিস্ট এ অভিষেক করেন।
২০২০ সালের ফেব্রুয়ারিতে, মালয়েশিয়ার বিরুদ্ধে ২০২০ ইন্টারপোর্ট টি২০ সিরিজের জন্য তাকে হংকং-এর টি-টোয়েন্টি আন্তর্জাতিক দলে ডাক পেয়েছিলেন।
২০ ফেব্রুয়ারি ২০২০-এ মালয়েশিয়ার বিপক্ষে হংকংয়ের হয়ে তার টি-টোয়েন্টি অভিষেক ঘটে।
মাসাহিরো ওকামোতো

মাসাহিরো ওকামোতো (, ; জন্ম: ১৭ মে ১৯৮৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে গোলরক্ষক হিসেবে খেলেন।
মাসাহিরো ওকামোতো ১৯৮৩ সালের ১৭ই মে তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
পশুপতি

পশুপতি (সংস্কৃত: पशुपति) বা পশুপতিনাথ হল হিন্দু দেবতা এবং দেবতা শিবের অবতার। পশুপতি অর্থ "সকল প্রাণীর প্রভু"। পশু বলতে প্রভাব (সৃষ্ট জগৎ) বোঝায়, শব্দটি এমন কিছুকে নির্দেশ করে যা অলৌকিক কিছুর উপর নির্ভরশীল; যেখানে, পতি অর্থ কারণ (মূলনীতি), শব্দটি প্রভুকে নির্দেশ করে, যিনি বিশ্বজগতের কারণ, পতি বা শাসক।
পশুপতি মূলত বৈদিক যুগে রুদ্রের উপাধি ছিল। এটি বর্তমানে শিবের অন্যতম উপাধি। পশুপতি প্রধানত নেপাল ও ভারতে পূজীত, এবং নেপালের জাতীয় দেবতা।
পশুপতির প্রাচীনতম দাবীকৃত প্রমাণ সিন্ধু উপত্যকা সভ্যতা (৩৩০০ খ্রিস্টপূর্বাব্দ থেকে ১৩০০ খ্রিস্টপূর্বাব্দ) থেকে পাওয়া যায়, যেখানে পশুপতি সীলকে প্রত্ন-শিব মূর্তিকে প্রতিনিধিত্ব করার কথা বলা হয়েছে।
প্রাচীনতম শৈবসম্প্রদায়, পাশুপত শৈবসম্প্রদায় পশুপতির নাম অনুসারে। সম্প্রদায়টি পশুপতিকে "সর্বোচ্চ দেবতা, সমস্ত আত্মার প্রভু এবং সমস্ত অস্তিত্বের কারণ" হিসাবে সমর্থন করে।
সিকিমের রাজ্যসভা সদস্যদের তালিকা

রাজ্যসভা (অর্থাৎ "রাজ্য পরিষদ") হল ভারতের সংসদের উচ্চকক্ষ। সিকিম টি আসনে নির্বাচন করে এবং এটি ১৯৭৬ সাল থেকে সিকিমের রাজ্য বিধায়কদের দ্বারা পরোক্ষভাবে নির্বাচিত হয়। দলের জন্য বরাদ্দকৃত আসনের সংখ্যা, আসন সংখ্যা দ্বারা নির্ধারিত হয়, একটি দল মনোনয়নের সময় অধিকার করে এবং দল ভোট দেওয়ার জন্য একজন সদস্যকে মনোনীত করে। রাজ্যের আইনসভাগুলির মধ্যে নির্বাচনগুলি আনুপাতিক প্রতিনিধিত্ব সহ একক হস্তান্তরযোগ্য ভোট ব্যবহার করে অনুষ্ঠিত হয়।
সূত্র:
প্রাইভেট প্র্যাকটিস (বাংলা চলচ্চিত্র)

প্রাইভেট প্র্যাকটিস হলো ২০১১ সালে মুক্তিপ্রাপ্ত বাংলা ভাষার হাস্যরাত্মক চলচ্চিত্র। ছবিটি পরিচলনা করেছেন পান্না হোসেন এবং অংশুমান গুপ্ত, ঐশ্বর্য বসু, রামপ্রসাদ বণিক, মৃণাল মুখার্জী, রাত্রি গোস্বামী, মানসী সিনহা শহ আরো অনেকে এতে অভিনয় করেছেন।
সারদাচরণ মিত্র

সারদাচরণ মিত্র (১৭ ডিসেম্বর ১৮৪৮ - ১৯১৭) ছিলেন একজন প্রসিদ্ধ বাঙালি আইনজীবী, গ্রন্থকার ও বিদ্যানুরাগী। 
সারদাচরণ মিত্র ১৮৪৮ খ্রিস্টাব্দের ১৭ ডিসেম্বর ব্রিটিশ ভারতের অধুনা পশ্চিমবঙ্গের হুগলি জেলার পানিসেহালা গ্রামে জন্মগ্রহণ করেন। সারদাচরণ অত্যন্ত মেধাবী ছিলেন। তিনি কলকাতার গভর্নমেন্ট কলুটোলা ব্রাঞ্চ স্কুল (বর্তমানের হেয়ার স্কুল )হতে এন্ট্রান্স, প্রেসিডেন্সি কলেজ হতে এফ.এ এবং স্নাতকস্তরের সকল পরীক্ষায় প্রথম হন। কলকাতা বিশ্ববিদ্যালয়ের এম. এ পরীক্ষায় অবশ্য তৃতীয় স্থান অধিকার করেন। এন্ট্রান্স পাশ করার পর মাত্র পাঁচ বছরের মধ্যেই তিনি সমস্ত পরীক্ষায় পাশ করেন। ১৮৭১ খ্রিস্টাব্দে তিনি প্রেমচাঁদ-রায়চাঁদ বৃত্তি লাভ করেন। ১৮৭৩ খ্রিস্টাব্দে তিনি আইনের পাঠ শেষ করেন।
ওকালতি পাশের পর সারদাচরণ কলকাতা হাইকোর্টে আইন ব্যবসায় ব্রতী হন। ১৯০২-০৩ খ্রিস্টাব্দে অস্থায়ী বিচারপতি এবং ১৯০৪ খ্রিস্টাব্দে স্যার গুরুদাস বন্দ্যোপাধ্যায় অবসর গ্রহণ করলে স্থায়ীভাবে স্থলাভিষিক্ত হন। তবে ১৯০৮ খ্রিস্টাব্দে তিনি পদত্যাগ করেন। 
সারদাচরণ বিচারপতির পদ ত্যাগ করে বাংলা সাহিত্য সেবায় নিয়োজিত হন। "বিদ্যাপতির পদাবলি"-র সটীক সংস্করণ প্রকাশ যেমন ছিল বাংলা সাহিত্যে তার অন্যতম কীর্তি আবার অন্যদিকে "কায়স্থকারিকা" সংকলন প্রকাশ ছিল তার সামাজিক সাহিত্যের পুষ্টিসাধনে অনন্য সাধারণ অবদান। বাংলায় কায়স্থ সমাজের উন্নতির জন্য কায়স্থ পরিষদ গঠন এবং সারা ভারতে 'একলিপি' বিস্তার ও প্রচারকল্পে 'একলিপি প্রচার সমিতি' প্রতিষ্ঠা করেন। তিনি ১৯০৫ খ্রিস্টাব্দ হতে ১৯১২ খ্রিস্টাব্দ সময়ের মধ্যে কয়েকবার বঙ্গীয় সাহিত্য পরিষদের সভাপতিও হয়ে ছিলেন।
তার অন্যান্য উল্লেখযোগ্য রচনাগুলি হল -
১৮৮৪ খ্রিস্টাব্দে তিনি উত্তর কলকাতায় আর্যবিদ্যালয় প্রতিষ্ঠা করেন। পর এটি তার নামে নামাঙ্কিত হয়ে "সারদাচরণ এরিয়ান ইন্সটিটিউশন" নামে পরিচিত হয়। ১৮৯০ খ্রিস্টাব্দে তিনি মাধবচন্দ্র চট্টোপাধ্যায় প্রবর্তিত বিশুদ্ধ সিদ্ধান্ত পঞ্জিকার কাজে যুক্ত মহামহোপাধ্যায় মহেশচন্দ্র ন্যায়রত্ন সাহায্য করেন। ১৮৮৫ খ্রিস্টাব্দের সারদাচরণ কলকাতা বিশ্ববিদ্যালয়ের ফেলো হন। এছাড়াও তিনি বিভিন্ন সময়ের নানা পদে অন্য প্রতিষ্ঠানের সঙ্গেও যুক্ত ছিলেন-
১৮৬৮ খ্রিস্টাব্দে সারদাচরণ কলকাতার শ্রীনাথ ঘোষের কন্যা তথা রাজা স্যার রাধাকান্ত দেব বাহাদুরের পৌত্রী কৃষ্ণামোহিনীকে বিবাহ করেন। সারদাচরণ ১৯১৭ খ্রিস্টাব্দে প্রয়াত হন।।
সিলভেস্টার পদক

সিলভেস্টার পদক হল একটি ব্রোঞ্জ পদক যা রয়েল সোসাইটি (লন্ডন) গাণিতিক গবেষণাকে উৎসাহিত করার লক্ষ্যে প্রদান করে। পুরস্কার হিসেবে পদক দেওয়ার পাশাপাশি £১,০০০-ও দেওয়া হয়। ১৮৮০-এর দশকে অক্সফোর্ড বিশ্ববিদ্যালয়ের জ্যামিতির স্যাভিলিয়ান অধ্যাপক ও রয়েল সোসাইটির প্রাক্তন ফেলো জেমস জোসেফ সিলভেস্টারের () সম্মানে এই পদকের নামকরণ করা হয়। ১৯০১ সালে এই পদকটি প্রথম প্রদান করা হয়। ১৮৯৭ সালে জেমস জোসেফ সিলভেস্টারেরের মৃত্যুর পর তার বন্ধুরা (প্রাথমিকভাবে রাফেল মেলডোলা ) এই পদকটি দেওয়ার পরামর্শ দেন। শুরুর দিকে প্রতি তিন বছর পর প্রায় £৯০০-সহ এই পদকটি প্রদান করা হত। ২০০৯ সালে রয়েল সোসাইটি ঘোষণা করে ২০০৯ সাল থেকে শুরু করে এটি প্রতি দুই বছর পর পর পদকটি প্রদান হবে। প্রতিবছর পদক বিজয়ী সোসাইটির "এ-সাইড এওয়ার্ডস কমিটি" দ্বারা নির্বাচিত হয়।
২০২১ সাল পর্যন্ত ৪৫ জন ব্যক্তিকে এই পদক দেওয়া হয়েছে, যার মধ্যে ১০ জন ছাড়া বাকি সবাই যুক্তরাজ্যের নাগরিক ছিলেন। দুইজন ফ্রান্স ও মার্কিন যুক্তরাষ্ট্রের নাগরিকদের দেওয়া হয়েছে এবং বাকি পদকগুলি নিউজিল্যান্ড, জার্মানি, অস্ট্রিয়া, রাশিয়া, ইতালি, সুইডেন এবং দক্ষিণ আফ্রিকার নাগরিকরা পেয়েছেন। ২০২১ সালের হিসাবে এই পর্যন্ত মোট তিনজন মহিলা এই পদক পেয়েছেন। ১৯৬৪ সালে মেরি কার্টরাইট, ২০১৮ সালে ডুসা ম্যাকডাফ এবং ২০২১ সালে ফ্রান্সিস কিরওয়ান।
পুরান ঢাকার ঐতিহ্যবাহী স্থানের তালিকা

এটি বাংলাদেশের সাংস্কৃতিক ও ঐতিহাসিক ঐতিহ্যের বৈশিষ্ট্য সহ পুরান ঢাকার ঐতিহ্যবাহী স্থানগুলির একটি তালিকা।
এই অঞ্চলের স্থানের তালিকা:
পঞ্চালের অচ্যুত

অচ্যুত নাগা ছিলেন পাঞ্চালের শেষ স্বাধীন শাসক, যা এখন উত্তর ভারতে। তিনি একজন শক্তিশালী গুপ্ত সম্রাট সমুদ্রগুপ্তের কাছে পরাজিত হন।
অচ্যুত নাগা ছিলেন পাঞ্চালের শেষ স্বাধীন শাসক। তিনি গুপ্ত সম্রাট সমুদ্রগুপ্তের কাছে পরাজিত হন, যার পরে পাঞ্চালা গুপ্ত সাম্রাজ্যের সাথে যুক্ত হয়।
অহিছত্র থেকে পাওয়া অচ্যুতের মুদ্রার বিপরীত দিকে আটটি স্পোকের একটি চাকা এবং বিপরীত দিকে কিংবদন্তি "অচ্যু"।
সমুদ্রগুপ্তের প্রয়াগ "প্রশস্তির" প্রাথমিক অংশে উল্লেখ করা হয়েছে। তিন রাজাকে (অচ্যুত, নাগসেন এবং অন্য একজন শাসক) উড়ে ফেলেছিলেন। এর নাম শিলালিপির ক্ষতিগ্রস্ত অংশে হারিয়ে গেছে। শিলালিপি অনুসারে, সমুদ্রগুপ্ত এই শাসকদের ক্ষমা চাওয়ার পর পুনর্বহাল করেন।
শিলালিপিতে পরে কেন এই তিন রাজার নাম বারবার এসেছে তা স্পষ্ট নয়। একটি তত্ত্ব অনুসারে, তারা ছিল ভাসাল শাসক যারা তার পিতার মৃত্যুর পর সমুদ্রগুপ্তের বিরুদ্ধে বিদ্রোহ করেছিল। সমুদ্রগুপ্ত বিদ্রোহকে দমন করেন এবং ক্ষমা চাওয়ার পর তাদের পুনর্বহাল করেন। পরে এই শাসকরা আরও একবার বিদ্রোহ করেন এবং সমুদ্রগুপ্ত তাদের আবার পরাজিত করেন। আরেকটি ধারণা হলো: শিলালিপির লেখক সমুদ্রগুপ্তের আর্যাবর্তে পরবর্তী বিজয়ের বর্ণনা দেওয়ার সময় এই নামগুলির পুনরাবৃত্তি করা প্রয়োজন বলে মনে করেছিলেন। এর কারণ এই রাজারা সেই অঞ্চলের ছিলেন।
মোহাম্মদ আসাদ (ক্রিকেটার)

মোহাম্মদ আসাদ (জন্ম ১৯ মার্চ ২০০০) একজন পাকিস্তানি ক্রিকেটার। 
নভেম্বর ২০১৯-এ, তাকে বাংলাদেশে ২০১৯ এসিসি ইমার্জিং টিম এশিয়া কাপের জন্য পাকিস্তানের দলে রাখা হয়েছিল। তিনি ১৬ নভেম্বর ২০১৯-এ ইমার্জিং টিমস কাপে শ্রীলঙ্কার বিপক্ষে পাকিস্তানের হয়ে লিস্ট এ অভিষেক ঘটে।
হারফি

হারফি () হলো সৌদি আরবের একটি সৌদি আরবীয় বহুজাতিক ফাস্ট ফুড রেস্তোরাঁর চেইন ও উপস্থিতির দিক থেকে মধ্যপ্রাচ্যের অন্যতম বৃহত্তম চেইনকে যা আন্তর্জাতিক চেইনকে ছাড়িয়ে গেছে। সারা সৌদি আরবে এর মোট ৩৮০ টিরও বেশি রেস্তোরাঁ এবং ৫,০০০ কর্মচারী রয়েছে।
হারফি বেকারি সহ সংস্থাটির অনেকগুলো সহায়ক সংস্থা রয়েছে।
হারফি ১৯৮১ সালে আহমেদ আল-সাইদ দ্বারা প্রতিষ্ঠিত হয়। ১৯৯৪ সালে শাহজাদা ওয়ালিদ বিন তালালের কিংডম হোল্ডিং কোম্পানি পান্ডা ইউনাইটেড অধিগ্রহণ করে। ফলস্বরূপ, হারফিতে পান্ডার ৭০% অংশীদারি কিংডমের নিকট স্থানান্তরিত হয়, যা কিংডম দ্বারা প্রদত্ত নতুন বড় বাজেটের দ্বারা শক্তিশালী হয়।
১৯৯৮ সালে, আল-আজিজিয়া পান্ডা ইউনাইটেড (পান্ডার নতুন নাম) দ্য সাভোলা গ্রুপ দ্বারা অধিগ্রহণ করা হয়, যার নেতৃত্বে ছিলেন আদেল আল-ফাকেহ এবং হারফি তার গ্রুপের অংশ হয়। হারফি চেইনের সংখ্যা দ্বিগুণ হওয়ায় হারফির বৃদ্ধি আবার বৃদ্ধি পায়।
হারফি সম্প্রতি স্থানীয় অংশীদার আল মীর ট্রেডিংয়ের সহযোগিতায় বাহরাইনে তার প্রথম বিদেশী শাখা খুলেছে। সংযুক্ত আরব আমিরাত ও কুয়েতে ফ্র্যাঞ্চাইজ চুক্তি সম্পন্ন হয়েছে এবং আরও ফ্র্যাঞ্চাইজের অনুরোধ গৃহীত হয়েছে।
হার্ফি ২২ ডিসেম্বর ২০১৭ সালে বাংলাদেশে মধ্যপ্রাচ্যের বাইরে তার প্রথম শাখা খুলেছিলো, যেখানে তারা "কয়েক বছরের মধ্যে" ৩০টি আউটলেট খোলার কথা। প্রথম শাখাটি ঢাকার গুলশানে এবং পরে আরও চারটি শাখা বনানী, উত্তরা, মিরপুর ও ধানমন্ডিতে খোলা হয়।
হারফি সম্প্রতি নাইজেরিয়ায় এবং আগামী ১০ বছরের মধ্যে ৫০টি শাখা খোলা হবে।
যুক্ত করা বিদেশী শাখাগুলোর সাথে প্রতিযোগিতা করার জন্য হারফি বেকারির মতোই হারফি তার নিজস্ব এসআর১৩ মিলিয়নের মাংস ও মুরগির প্রক্রিয়াকরণ প্ল্যান্ট খোলার পরিকল্পনা করছে৷
তৃতীয় কুমারগুপ্ত

তৃতীয় কুমারগুপ্ত (গুপ্ত লিপি: "কু-মা-রা-গু-পতা" ) ছিলেন পরবর্তী গুপ্ত সম্রাট । তিনি প্রায় ৫৩০ খ্রিস্টাব্দে তাঁর পিতা নরসিংহগুপ্তের স্থলাভিষিক্ত হন।
১৮৮৯ সালে ভিটারি (গাজিপুর জেলা, উত্তরপ্রদেশ) এ তাঁর রৌপ্য-তামার সীল আবিষ্কৃত হয়েছিল। এখানে তাঁর পিতা নরসিংহগুপ্ত এবং পিতামহ পুরুগুপ্তের নাম উল্লেখ রয়েছে। তৃতীয় কুমারগুপ্তের সীলমোহরটি পরবর্তী গুপ্ত রাজাদের বংশবৃত্তান্তের ব্যাখ্যার অনুমতি দেয়। এটি তিনজন গুপ্ত রাজার নাম দিয়েছে যারা এখনও পর্যন্ত অজানা ছিল। এই তিনজন হলেন পুরুগুপ্ত, নরসিংহগুপ্ত এবং দ্বিতীয় কুমারগুপ্ত।
নালন্দা থেকে তাঁর একটি কাদামাটির সীলমোহর আবিষ্কৃত হয়েছিল। এটি তাঁর পিতা ও পিতামহের কথাও উল্লেখ করেছে। তৃতীয় কুমারগুপ্তের নালন্দার মাটির সীল পুরুগুপ্তকে তার রানী অনন্তদেবীর পুত্র কুমারগুপ্ত প্রথম বলে উল্লেখ করেছে।
তাঁর শাসন এবং পরবর্তী রাজাদের সময় গুপ্ত সাম্রাজ্যের পতন ঘটে। তাকে মালওয়ার আউলিকার শাসক যশোধর্মনের মুখোমুখি হতে হয়েছিল। তিনি সোন্দানিতে হুনা রাজা মিহিরাকুলাকে পরাজিত করেছিলেন এবং উত্তর ভারত জয় করেছিলেন। জেএল জৈন মনে করেন যে ৫৩০ খ্রিস্টাব্দের দিকে এই সংঘর্ষের সময় তৃতীয় কুমারগুপ্ত নিহত হন এবং এই খবর শুনে তৃতীয় কুমারগুপ্তের পিতা নরসিংহগুপ্ত আত্মহত্যা করেন। তাঁর পুত্র বিষ্ণুগুপ্ত তাঁর স্থলাভিষিক্ত হন।
সোয়াবি বিশ্ববিদ্যালয়

সোয়াবি বিশ্ববিদ্যালয় ( ; ; সংক্ষেপে UoS ), হল একটি পাবলিক সেক্টরের বিশ্ববিদ্যালয় যা পাকিস্তানের খাইবার পাখতুনখোয়া-এর আনবার, সোয়াবিতে অবস্থিত। 
সোয়াবি বিশ্ববিদ্যালয় ২০১২ সালে সোয়াবির আনবারে কেপি সরকার কর্তৃক প্রতিষ্ঠিত হয় । ২০১২ সালে, খাইবার পাখতুনখোয়ার ANP নেতৃত্বাধীন সরকার সোয়াবি জেলার বিদ্যুৎ উৎপাদন এবং তামাকের রয়্যালটি ব্যবহার করে আব্দুল ওয়ালি খান বিশ্ববিদ্যালয় মারদান ক্যাম্পাসকে পূর্ণাঙ্গ বিশ্ববিদ্যালয়ে উন্নীত করার সিদ্ধান্ত নেয়। 
বিশ্ববিদ্যালয়ে বর্তমানে নিম্নলিখিত বিভাগ এবং অনুষদ রয়েছে।
ইওসুকে ইউজাওয়া

ইওসুকে ইউজাওয়া (, ; জন্ম: ১৬ অক্টোবর ১৯৯০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেলেন।
ইওসুকে ইউজাওয়া ১৯৯০ সালের ১৬ই অক্টোবর তারিখে জাপানের নিক্কোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
জুগিরকান্দি মায়াবন

জুগিরকান্দি মায়াবন সিলেটের গোয়াইনঘাট উপজেলার আলীরগাঁও ইউনিয়নে জুগিরকান্দি হাওরে অবস্থিত একটি জলারবন। স্থানীয়ভাবে বনটিকে মায়াবন হিসেবে ডাকা হয়। মনে করা হয় প্রায় এক হাজার একর ভূমি জুড়ে বিস্তীর্ণ এ বন বাংলাদেশের সব থেকে বড় জলাবন। রাতারগুলের চেয়ে আয়তনে অন্তত তিনগুণ বড় মায়াবনটি রাতারগুল থেকে মাত্র ১৫ কিলোমিটার দূরে অবস্থিত। মায়াবনটির উত্তর দিকে সারি ও পিয়াইন নদী এসে এক হয়েছে।
জুগিরকান্দি মায়বনে রয়েছে জলের উপর ভাসমান সারি সারি হিজল, জাম, বরুণ, করচ ও বিভিন্ন প্রজাতির বৃক্ষরাজি। এটি একটি ঘন জলারণ্য হওয়ায় ভেতরের দিকটায় সূর্যের আলো গাছের পাতা ভেদ করে জল ছুতে পারে না। বনের দক্ষিন পাশে রয়েছে কাশবন। পূর্ব দিকে রয়েছে শাপলা ও পদ্ম ফুলের সমারোহে ভরপূর কুরুন্ডি ও রৌয়াসহ বিশাল বিশাল বিল। পশ্চিম দিকে রয়েছে হিদাইরখাল (সরকারি নথিপত্রে বাউলিখাল) নামে পরিচিত একটি নদী, যার তীরে বনবিভাগের মালিকানাধীন বাংলাদেশের অন্যতম একটি বড় মূর্তা বাগান।
জুগিরকান্দি মায়াবনে বিচরণ করে মাছরাঙ্গা, বিভিন্ন প্রজাতির বক, ডাহুক, ঘুঘু, সারি, দোয়েল-শ্যামা, ফিঙে, বালিহাঁস, পানকৌড়িসহ নানা প্রজাতির পাখি। বিভিন্ন প্রজাতির গুই সাপ ও নানা ধরনের সাপের অভয়াশ্রম এই জলারণ্যে বন্যপ্রাণীর মধ্যে রয়েছে বানর, উদবিড়াল, কাঠবিড়ালী, মেছোবাঘ ইত্যাদি।
প্রথমে সিলেট-তামাবিল সড়ক দিয়ে প্রায় ৩৭ কি.মি. পশ্চিম দিকে যেতে হয় সারি-গোয়াইনঘাট সড়কে। সে সড়ক দিয়ে প্রায় ১০ কি.মি. গেলেই পাওয়া যায় বেখরা ব্রিজ। সেখান থেকে বেখরা খাল দিয়ে ছোট ছোট নৌকাতে প্রায় দেড় কি.মি.উত্তরেই জুগিরকান্দির অবস্থান।
নরসিংহগুপ্ত

নরসিংহগুপ্ত (গুপ্ত লিপি : "না-র-সি-নহ-গু-পতা") বালাদিত্য ছিলেন উত্তর ভারতের গুপ্ত সাম্রাজ্যের একজন সম্রাট। তিনি ছিলেন পুরুগুপ্তের এবং রানী পদ্মাবতীর পুত্র এবং সম্ভবত বুধগুপ্তের উত্তরসূরি।
চীনা সন্ন্যাসী জুয়ানজাং এর মতে, নরসিংহগুপ্তকে হুনা রাজা মিহিরাকুলের প্রতি শ্রদ্ধা জানাতে হয়েছিল।
চীনা সন্ন্যাসী জুয়ানজাং -এর মতে, মালওয়ার যশোধর্মনের সাথে বালাদিত্যকে উত্তর ভারতের সমভূমি থেকে আলচন হুনদের চালানোর কৃতিত্ব দেওয়া হয়। একটি কাল্পনিক বিবরণে, জুয়ানজাং, যিনি এক শতাব্দী পরে ৬৩০ খ্রিস্টাব্দে লিখেছিলেন, জানিয়েছেন যে মিহিরাকুলা একটি দ্বীপ ছাড়া সমস্ত ভারত জয় করেছিলেন যেখানে মগধের রাজা বলদিত্য (যিনি গুপ্ত শাসক নরসিংহগুপ্ত বালাদিত্য হতে পারেন) আশ্রয় নিয়েছিলেন, কিন্তু সেই মিহিরাকুলা ছিল। অবশেষে ভারতীয় রাজার হাতে বন্দী, যিনি পরে তার জীবন রক্ষা করেছিলেন। মিহিরাকুলা তখন সিংহাসন পুনরুদ্ধার করতে কাশ্মীরে ফিরে আসেন বলে জানা যায়।
মালওয়ায় নরসিংহগুপ্তের গভর্নর ভানুগুপ্তও এই সংঘর্ষে জড়িত থাকতে পারেন।
[ সম্পাদনা ]
গুপ্তরা ঐতিহ্যগতভাবে একটি হিন্দু রাজবংশ ছিল।  নরসিংহগুপ্ত বালাদিত্য যদিও সমসাময়িক লেখক পরমার্থের মতে , মহাযান দার্শনিক, বাসুবন্ধুর প্রভাবে বড় হয়েছিলেন ।  তিনি নালন্দায় একটি সংহারাম নির্মাণ করেন এবং একটি বুদ্ধ মূর্তি সহ একটি 300 ফুট (91 মিটার) উচ্চ বিহার তৈরি করেন যার মধ্যে জুয়ানজাং এর মতে, " বোধিবৃক্ষের নীচে নির্মিত মহান বিহার " এর সাথে সাদৃশ্যপূর্ণ। "মঞ্জুশ্রীমুলকল্প" (আনুমানিক 800 খ্রি.) অনুসারে , রাজা নরসিংহগুপ্ত একজন বৌদ্ধ সন্ন্যাসী হয়েছিলেন এবং ধ্যানের ( ধ্যান ) মাধ্যমে পৃথিবী ত্যাগ করেছিলেন।
চীনা সন্ন্যাসী জুয়ানজাং আরও উল্লেখ করেছেন যে বালাদিত্যের পুত্র, বজ্র, যিনি একটি সংহারামকেও নিয়োগ করেছিলেন , "বিশ্বাসে দৃঢ় হৃদয়ের অধিকারী ছিলেন"।
নালন্দায় তার মাটির সিলিং পাওয়া গেছে । নালন্দা সীলমোহরে উল্লিখিত তাঁর রাণীর নাম শ্রীমিত্রাদেবী। তিনি তার পুত্র তৃতীয় কুমারগুপ্তের স্থলাভিষিক্ত হন ।
গুপ্তরা ঐতিহ্যগতভাবে হিন্দু রাজবংশ ছিল। নরসিংহগুপ্ত বালাদিত্য যদিও সমসাময়িক লেখক পরমার্থের মতে, মহাযান দার্শনিক, বাসুবন্ধুর প্রভাবে বড় হয়েছিলেন। তিনি নালন্দায় একটি সংহারাম এবং একটি নির্মাণ করেছিলেন। এটি একটি বুদ্ধ মূর্তি সহ উচ্চ বিহার যার মধ্যে, "বোধিবৃক্ষের নীচে নির্মিত মহান বিহার" এর সাদৃশ্য বিদ্যমান। "মঞ্জুশ্রীমুলকল্প" (আনুমানিক ৮০০ খ্রি.) অনুসারে, রাজা নরসিংহগুপ্ত একজন বৌদ্ধ সন্ন্যাসী হয়েছিলেন এবং ধ্যানের মাধ্যমে পৃথিবী ত্যাগ করেছিলেন।
চীনা সন্ন্যাসী জুয়ানজাং আরও উল্লেখ করেছেন যে বালাদিত্যের পুত্র, বজ্র, যিনি একটি সংহারাম পরিচালনা করেছিলেন, "বিশ্বাসে দৃঢ় হৃদয়ের অধিকারী"।
নালন্দায় তার মাটির সিলিং পাওয়া গেছে। নালন্দা সীলমোহরে উল্লিখিত তাঁর রাণীর নাম শ্রীমিত্রাদেবী। তিনি তার পুত্র তৃতীয় কুমারগুপ্তের স্থলাভিষিক্ত হন।
২০২১ ইসলামিক সলিডারিটি গেমসে ফুটবল

২০২১ ইসলামিক সলিডারিটি গেমসে ফুটবল হল একটি ফুটবল প্রতিযোগিতা যা ৮-১৬ আগস্ট ২০২২ এর মধ্যে কোনিয়া মেট্রোপলিটন মিউনিসিপ্যালিটি স্টেডিয়াম এবং তুরস্কের কোনিয়ার কারাতে মেহমেত ওটকুট ফুটবল মাঠে অনুষ্ঠিত হবে। টুর্নামেন্টের প্রাথমিক এবং চূড়ান্ত প্রতিযোগিতায় অংশগ্রহণকারী সমস্ত খেলোয়াড়দের ১ জানুয়ারি ১৯৯৮ (অনূর্ধ্ব-২৩) বা তার পরে জন্মগ্রহণ করতে হবে। যাইহোক, তিনজন পর্যন্ত পুরুষ ক্রীড়াবিদ যারা এই বয়সসীমা পূরণ করে না তারাও চূড়ান্ত প্রতিযোগিতার জন্য ক্রীড়াবিদদের অফিসিয়াল তালিকায় অন্তর্ভুক্ত হতে পারে। সর্বোচ্চ ৮টি দল প্রতিদ্বন্দ্বিতা করবে। দলগুলোকে ২টি গ্রুপে ভাগ করা হবে এবং প্রতিটি গ্রুপে ৪টি করে দল থাকবে।
আটটি দল অংশ নেয়। সব দলই অনূর্ধ্ব-২৩।
বাংলাদেশি উদ্ভাবন ও আবিষ্কারের তালিকা

বাংলাদেশী উদ্ভাবন এবং আবিষ্কারের তালিকা, শুধুমাত্র ২৬ মার্চ ১৯৭১ থেকে স্বাধীন বাংলাদেশ অস্তিত্ব লাভের পর থেকে তৈরি করা হয়েছে, যা তাদের অস্তিত্ব আংশিক বা সম্পূর্ণভাবে বাংলাদেশে জন্মগ্রহণকারী ব্যক্তির কাছে ঋণী। ২৬ মার্চ ১৯৭১ এর আগে করা আবিষ্কারগুলি যুক্ত করবেন না।
প্রতিষ্ঠিত উইকিপিডিয়া কনভেনশন এবং নীতি অনুসারে, ২৬ মার্চ ১৯৭১ এর আগে করা আবিষ্কার এবং উদ্ভাবনগুলিকে নিম্নরূপ রাখুন:
নিম্নলিখিত উদ্ভাবন, উদ্ভাবন বা আবিষ্কারের একটি তালিকা যা বাংলাদেশী হিসাবে পরিচিত বা সাধারণত স্বীকৃত।
দক্ষিণ কোশলের মহেন্দ্র

মহেন্দ্র দক্ষিণ কোশলের একজন রাজা ছিলেন।<ref name="https://puratattva.in/2011/06/24/sirpur-an-icon-of-dakshina-kosala-167"></ref> ইনার পরিচয় সম্পূর্ণরূপে জানা যায়নি এবং দক্ষিণপথের রাজা হিসেবে উল্লেখ করা হয়েছে। তিনি ছিলেন অনেক রাজাদের মধ্যে একজন যারা পরাক্রমশালী গুপ্ত সম্রাট সমুদ্রগুপ্ত কর্তৃক পরাধীন, বন্দী এবং পরে মুক্তি পেয়েছিলেন, যিনি তাকে আনুগত্য ও শ্রদ্ধা জানিয়েছিলেন। তার রাজবংশ অনিশ্চিত, যদিও কিছু ঐতিহাসিকের মতে তিনি মহামেঘবাহন রাজবংশের ছিলেন ।
অন্যান্য তত্ত্ব থেকে জানা যায় যে তিনি ইক্ষ্বাকু রাজবংশের একটি শাখার রাজা ছিলেন এবং তিনি দক্ষিণে একটি শক্তিশালী রাজ্য প্রতিষ্ঠা করেছিলেন। আরেকটি তত্ত্ব মহেন্দ্রকে মহেন্দ্রদিত্য নামে একজন নাল রাজার সাথে চিহ্নিত করে। 
সমুদ্রগুপ্তের রেখার এলাহাবাদ পাথরের স্তম্ভের শিলালিপি যাতে মহেন্দ্রের নাম রয়েছে তা নিম্নরূপ-
গোয়ালিয়র স্মৃতিসৌধ

গোয়ালিয়র স্মৃতিসৌধ (এলেনবরো'স ফোলি বা পেপারপট নামেও পরিচিত) প্রায় অষ্টভুজাকার সেনোটাফ উঁচু, মারাঠাদের কাছ থেকে বন্দী বন্দুক থেকে একটি ব্রোঞ্জ গম্বুজ দিয়ে মুকুট পরানো। এটি ১৮৪৭ সালে ভারতের গভর্নর-জেনারেল লর্ড এলেনবোরো ১৮৪৩ সালে গোয়ালিয়র যুদ্ধের সময় নিহত অফিসার এবং স্মরণার্থে নির্মাণ করেছিলেন।
১৮৪৩ সালের ১৩ ডিসেম্বর লর্ড এলেনবরো গোয়ালিয়রের মহারানীকে চিঠি দিয়ে তাকে সতর্ক করে দিয়েছিলেন যে তিনি একটি দখলকারী রিজেন্টকে বরখাস্ত করতে হবে এবং তার সেনাবাহিনীর আকার হ্রাস করা উচিত। যেহেতু তিনি মেনে চলেননি, তাই গোয়ালিয়র অভিযান হয়েছিল।
জেনারেল স্যার হিউ গফ, গোয়ালিয়রের সাথে ১৮০৪ সালের চুক্তি লঙ্ঘন করে। ২৯ ডিসেম্বর ১৮৪৩ সালে, চম্বল নদীকে প্রবাহিত করে এবং শহরটি আক্রমণ করে, যা তার প্রাসাদ এবং ধনসম্পদের জন্য পরিচিত ছিল। মহারাজপুরে গোয়ালিয়র যুদ্ধটি স্যার হিউজের অধীনে ১৪,০০০ জন সৈন্য এবং ৪০টি বন্দুক নিয়ে যুদ্ধ হয়েছিল। ভাগেরত রাও সিন্ধিয়ার অধীনে মারাঠাদের ১৮,০০০ জন লোক এবং ১০০ টি বন্দুক ছিল। ব্রিটিশরা মহরথদের পরাজিত করেছিল কিন্তু ৭৮৭ জন নিহত হয়েছিল। মহারাথারা ৩,০০০ জন লোক এবং ৫৬টি বন্দুক হারিয়েছিল। একই দিনে পুন্নিয়ারে, মহারাজপুর থেকে, জেনারেল গ্রের অধীনে গফের সৈন্যদের বাম দিকে ১২,০০০ মারাঠার একটি বাহিনীকে পরাজিত করে এবং ৪০ টি বন্দুক দখল করে।
এটি বেঙ্গল ইঞ্জিনিয়ার্সের কর্নেল এইচ গুডউইন দ্বারা ডিজাইন করা হয়েছিল এবং জেসপ অ্যান্ড কোম্পানি দ্বারা নির্মিত হয়েছিল। এটি লর্ড এলেনবরো দ্বারা ধারণা করা হয়েছিল। ভিত্তিটি হল একটি একতলা সাদা মার্বেল কাঠামো যার একটি সর্পিল সিঁড়ি রয়েছে যা ভিতর থেকে উপরের তলায় একটি মার্বেল সেনোটাফের দিকে নিয়ে যায়। স্মৃতিস্তম্ভের শীর্ষটি ৮টি ব্রোঞ্জ স্তম্ভ দ্বারা সমর্থিত একটি মুঘল 'ছত্রী' বা ছাতার মতো নির্মিত। সেনোটাফের গম্বুজটি মারাঠাদের কাছ থেকে নেওয়া বন্দুক থেকে একটি ব্রোঞ্জ গম্বুজ দিয়ে মুকুট দেওয়া হয়েছে। এখান থেকে হুগলি নদীর সাথে হাওড়া ব্রিজ এবং বিদ্যাসাগর সেতুর দৃশ্য দেখা যায়। তবে প্রবেশ নিষিদ্ধ। কলকাতা সার্কুলার রেলওয়ে ইডেন গার্ডেন এবং প্রিন্সেপ ঘাট রেলওয়ে স্টেশনের মধ্যবর্তী স্মৃতিসৌধের পাশ দিয়ে যায় এবং এই স্মৃতিস্তম্ভটির একটি দৃশ্য দেখায়।
কি ও কী

কি ও কী বাংলা ভাষায় ব্যবহৃত শব্দদ্বয়, যেখানে "কি" ক্রিয়াবিশেষণ (অব্যয়) এবং "কী" সর্বনাম পদ হিসেবে কাজ করে। উভয়ই প্রশ্নবোধক বা বিস্ময়সূচক বাক্যে ব্যবহৃত হয়। সমোচ্চারিত শব্দ হওয়ায় প্রায়শই লেখা ও পড়ার সময় শব্দদ্বয়ের বানান ও অর্থ নিয়ে ব্যবহারকারীদের অসুবিধা সৃষ্টি হয়। অনেকে ভিন্ন অর্থ প্রকাশের জন্য কেবল একটি শব্দই ব্যবহার করেন।
"হ্যাঁ" বা "না" দিয়ে যেসকল প্রশ্নের উত্তর দেওয়া যায়, সেসকল ক্ষেত্রে "কি" ব্যবহৃত হয় এবং "হ্যাঁ" বা "না" দিয়ে যেসকল প্রশ্নের উত্তর দেওয়া যায় না, বিশদ বিবরণ দিতে হয়, সেসকল ক্ষেত্রে "কী" ব্যবহৃত হয়। "কি"-এর উত্তরে ক্রিয়াবিশেষণ এবং "কী"-এর উত্তরে বিশেষ্য বা সর্বনাম পদ পাওয়া যায়।
প্রথম প্রশ্নে জিজ্ঞাসা করা হয়েছে সে খাবে কি-না, যার উত্তর হতে পারে "হ্যাঁ, খাবো" অথবা "না, খাবো না", যেখানে দ্বিতীয় প্রশ্নে জিজ্ঞাসা করা হয়েছে সে কোন খাবারটি খাবে, যার উত্তর কোনো খাদ্যপণ্যের নাম হতে পারে।
বিস্ময়সূচক বাক্যে কিংবা হর্ষ বিষাদ বুঝাতে হলে "কী" ব্যবহার হবে।
অমল ধবল পালে লেগেছে মন্দ মধুর হাওয়া

অমল ধবল পালে লেগেছে মন্দ মধুর হাওয়া একটি রবীন্দ্রসঙ্গীত। বাংলা ভাষায় গানটি রবীন্দ্রনাথ ঠাকুর ১৩১৫ বঙ্গাব্দের ৩ ভাদ্র তারিখে (১৯০৮ খ্রিষ্টাব্দ) রচনা করেছিলেন। রবীন্দ্রনাথ জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।
অমল ধবল পালে লেগেছে    মন্দ মধুর হাওয়া--
   দেখি নাই কভু দেখি নাই    এমন তরণী বাওয়া॥
       কোন্‌ সাগরের পার হতে আনে কোন্‌ সুদূরের ধন--
               ভেসে যেতে চায় মন,
       ফেলে যেতে চায় এই কিনারায় সব চাওয়া সব পাওয়া॥
পিছনে ঝরিছে ঝরো ঝরো জল, গুরু গুরু দেয়া ডাকে--
   মুখে এসে পড়ে অরুণকিরণ ছিন্ন মেঘের ফাঁকে।
       ওগো কাণ্ডারী, কে গো তুমি, কার হাসিকান্নার ধন।
               ভেবে মরে মোর মন--
       কোন্‌ সুরে আজ বাঁধিবে যন্ত্র, কী মন্ত্র হবে গাওয়া॥
নাসিরুদ্দিন শাহের চলচ্চিত্র

নাসিরুদ্দিন শাহ (জন্ম ২০ জুলাই ১৯৫০ ) একজন ভারতীয় অভিনেতা এবং পরিচালক। তিনি ১০০টিরও বেশি চলচ্চিত্রে অভিনয় করেছেন এবং ২০০৬ সালের বলিউড চলচ্চিত্র "ইউ হোতা তো কেয়া হোতা" পরিচালনা করেছেন, এখানে অভিনয় করেছিলেন ইরফান খান এবং কঙ্কনা সেন শর্মা।
তিনি ১৯৭৫ সালের হিন্দি চলচ্চিত্র "নিশান্তে" বিশ্বন চরিত্রে অভিনয়ের মাধ্যমে তার চলচ্চিত্র শিল্পীর জীবন শুরু হয়েছিল। পরবর্তীতে তিনি হিন্দি চলচ্চিত্রের পাশাপাশি ইংরেজি এবং ভারতের অন্যান্য ভাষায় বেশ কয়েকটি সিনেমা করেছেন যখন।
তিনি ২০১৪ সালে তার আত্মজীবনী শুরু করেন, যার শিরোনাম "অ্যান্ড দেন ওয়ান ডে: অ্যা মেমোরি" ।
লাল বাহাদুর দাস

লাল বাহাদুর দাস একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য হিসাবে ২০১৯ সালের সিকিম বিধানসভা নির্বাচনে পশ্চিম পেন্ডাম থেকে সিকিম বিধানসভায় নির্বাচিত হন। তিনি সিকিম বিধানসভার বর্তমান স্পিকার।
মৃণাল মুখোপাধ্যায়

মৃণাল মুখোপাধ্যায় (১৯৪৪ বা ১৯৪৫ - ৭ মে ২০১৯) ছিলেন একজন ভারতীয় বাঙালি অভিনেতা, থিয়েটার ব্যক্তিত্ব ও সঙ্গীত পরিচালক। তিনি ভারতীয় অভিনেত্রী ও গায়ক মিস জোজোর পিতা। বাংলা চলচ্চিত্রে তার মহাকাব্যিক নেতিবাচক ভূমিকার জন্য তাকে শ্রদ্ধার সাথে স্মরণ করা হয়।
মণি কুমার শর্মা

ডঃ মণি কুমার শর্মা একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য হিসাবে ২০১৯ সালের সিকিম বিধানসভা নির্বাচনে খামডং-সিংটাম থেকে সিকিম বিধানসভায় নির্বাচিত হন। তিনি পিএস গোলয় মন্ত্রিসভায় স্বাস্থ্যসেবা, মানবসেবা ও পরিবার কল্যাণ, সামাজিক ন্যায়বিচার ও ক্ষমতায়ন মন্ত্রী
লোকনাথ শর্মা

লোকনাথ শর্মা একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য হিসাবে ২০১৯ সালের সিকিম বিধানসভা নির্বাচনে গয়ালশিং-বারনিয়াক থেকে সিকিম বিধানসভায় নির্বাচিত হন। তিনি পিএস গোলয় মন্ত্রিসভায় খাদ্য নিরাপত্তা, কৃষি, উদ্যান ও নগদ ফসল, পশুপালন, পশুসম্পদ মৎস্য ও পশুচিকিৎসা পরিষেবা, তথ্য, জনসংযোগ এবং মুদ্রণ মন্ত্রী
কর্ম লোদয় ভুটিয়া

কর্ম লোদয় ভুটিয়া একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য হিসাবে ২০১৯ সালের সিকিম বিধানসভা নির্বাচনে কবি লুংচোক থেকে সিকিম বিধানসভায় নির্বাচিত হন। তিনি পিএস গোলয় মন্ত্রিসভায় বন, পরিবেশ ও বন্যপ্রাণী, খনি, খনিজ ও ভূতত্ত্ব এবং বিজ্ঞান ও প্রযুক্তিমন্ত্রী।
ভীম হ্যাং লিম্বু

ভীম হ্যাং লিম্বু একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য হিসাবে ২০১৯ সালের সিকিম বিধানসভা নির্বাচনে ইয়াংথাং থেকে সিকিম বিধানসভায় নির্বাচিত হন। তিনি পিএস গোলয় মন্ত্রিসভায় জনস্বাস্থ্য প্রকৌশল এবং জল সুরক্ষা, জলসম্পদ ও নদী উন্নয়ন মন্ত্রী।
হিমাংশু মোহন চৌধুরী

হিমাংশু মোহন চৌধুরী (১৯৪১ – ২৫ এপ্রিল ২০২৩) ছিলেন একজন ভারতীয় বেসামরিক কর্মচারী যিনি ১৯৭১ সালে বাংলাদেশের স্বাধীনতা যুদ্ধের সময় শরণার্থী ও সেনা ত্যাগীদের ত্রাণ প্রদানের প্রচেষ্টার জন্য কৃতিত্বপ্রাপ্ত। ভারতের সীমান্ত রাজ্য ত্রিপুরার সোনামুড়ায় সাব-ডিভিশনাল অফিসার হিসেবে কাজ করার সময়, চৌধুরী আড়াই লাখেরও বেশি শরণার্থীকে খাদ্য ও আশ্রয় দেওয়ার কাজটি তত্ত্বাবধান করেছেন বলে জানা গেছে। ১৯৭২ সালে ভারত সরকার তাকে চতুর্থ সর্বোচ্চ ভারতীয় বেসামরিক পুরস্কার পদ্মশ্রী দিয়ে সম্মানিত করেছিল। ত্রিপুরা থেকে প্রথম ব্যক্তি হিসেবে তিনি পদ্মশ্রী পুরস্কারটি পান। বাংলাদেশ সরকার ২০১৩ সালে তাকে বাংলাদেশের "অসামান্য বন্ধু" সম্মানে ভূষিত করে। 
হিমাংশু মোহন চৌধুরী ত্রিপুরার রাজধানী আগরতলায় থাকতেন। তার বাবা সরোষী মোহন চৌধুরী আগরতলার একজন স্বনামধন্য চিকিৎসক ছিলেন। শ্রী চৌধুরী শক্তিশালী ব্রাহ্মণ্য শিকড় সহ পূর্ব বাংলা ঐতিহ্যের একটি যৌথ পরিবারে বেড়ে ওঠেন।
বুনিয়ারিত ফুকসাচত

বুনিয়ারিত ফুকসাচত (জন্ম ২৫ আগস্ট ১৯৭৮) একজন থাই স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
বুনটার্ম পাকপুয়াং

বুনটার্ম পাকপুয়াং (; ২৬ মে ১৯২১ – ২০১২ এর আগে) একজন থাই স্প্রিন্টার ছিলেন। তিনি ১৯৫২ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।
বুনসং আরজতউইকুল

বুনসং আরজতউইকুল (জন্ম ২ সেপ্টেম্বর ১৯৩৬) একজন থাই স্প্রিন্টার। তিনি ১৯৬০ সালের গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
সুন্দরবন গ্যাস কোম্পানী লিমিটেড

সুন্দরবন গ্যাস কোম্পানী লিমিটেড (অথবা, সংক্ষেপেঃ এসজিসিএল) বাংলাদেশের বিদ্যুৎ, জ্বালানি ও খনিজ সম্পদ মন্ত্রণালয় এর অধীনে বাংলাদেশের দক্ষিণ-পশ্চিমাঞ্চলে গ্যাস বিতরণ নিয়ন্ত্রক সংস্থা হিসাবে কর্মকাণ্ড পরিচালনার জন্যে গঠিত প্রতিষ্ঠান। পেট্রোবাংলার অধীনে ২০০৯ সালের নভেম্বর হতে চালু হওয়া এই প্রতিষ্ঠানটি বর্তমানে খুলনা বিভাগ, বরিশাল বিভাগ ও ফরিদপুর জেলায় গ্যাস সরবরাহের কাজে নিয়োজিত রয়েছে।
গ্যাসের সরবরাহ না থাকায় প্রত্যাশা অনুযায়ী খুলনা বিকশিত হতে পারেনি। এই সমস্যা সমাধানে গণপ্রজাতন্ত্রী বাংলাদেশ সরকার খুলনা তথা দক্ষিণ-পশ্চিমাঞ্চলে বিভিন্ন শ্রেণির গ্রাহককে গ্যাস সরবরাহের লক্ষ্যে সুন্দরবন গ্যাস কোম্পানি অনুমোদন করেন। ২৩ নভেম্বর, ২০০৯ সালে নিবন্ধিত হয় সুন্দরবন গ্যাস কোম্পানি লিমিটেড (এসজিসিএল)। এবং পরবর্তীতে পেট্রোবাংলার অধীনে একটি সরকারি মালিকানাধীন স্বতন্ত্র কোম্পানি হিসেবে আত্নপ্রকাশ করে। খুলনা বিভাগ, বরিশাল বিভাগ ও বৃহত্তর ফরিদপুর জেলা এ কোম্পানির অধিভুক্ত এলাকা।
এসজিসিএল-এর অধিভূক্ত এলাকা হলো খুলনা বিভাগ, বরিশাল বিভাগ এবং বৃহত্তর ফরিদপুর জেলা। 
গ্যাস পাইপলাইন নেটওয়ার্ক নির্মাণ (নভেম্বর,২০২১ পর্যন্ত):
উপলব্ধির গান

উপলব্ধির গান, বা অভিজ্ঞতার গান ( ; দেবনাগরী : दोहा; সংস্কৃত: "दोह" ; ওড়িয়া : ପଦ), বজ্রযান বৌদ্ধ এবং হিন্দুধর্ম উভয় ক্ষেত্রেই তান্ত্রিক আন্দোলনের বৈশিষ্ট্যযুক্ত কবিতা।দোহাও একটি নির্দিষ্ট কাব্যিক রূপ। এই গানের বিভিন্ন রূপ বিদ্যমান, যার মধ্যে রয়েছে চর্যাগীতি ( : "caryāgīti") এবং বজ্রগীতি (সংস্কৃত: "vjragīti", তিব্বতি: rDo "-rje gan-sung" ), বা 'হীরের গান', কখনও কখনও বজ্র গান হিসেবে উল্লেখ করা হয় "দোহা (সংস্কৃত: dohā" , दोह, 'যা গাভী দোহনের ফলে'), যাকে দোহার গানও বলা হয়, যাকে দোহার অপ্রচলিত ভারতীয় কবিতার রূপ থেকে পৃথক করে।রজার জ্যাকসনের মতে, চর্যাগীতি এবং বজ্রগীতি "তাদের ভিন্ন প্রেক্ষাপট এবং চরিত্রের কারণে দোহা থেকে সাধারণত আলাদা"; দোহাতে মূলত আধ্যাত্মিক শব্দগুলিকে ছন্দময় যুগলের আকারে প্রকাশ করা হয় তবে চর্যাগীতি হলো একক সাধন গান এবং বজ্রগীতি হল এমন গান যা শুধুমাত্র গণচক্র বা তান্ত্রিক পরবের প্রেক্ষাপটে বোঝা যায়। তিব্বতি বৌদ্ধ ত্রিপিটকে উপলব্ধির গানের বহু সংগ্রহ সংরক্ষিত রয়েছে, তবে এই গ্রন্থগুলির বেশিরভাগই এখনও তিব্বতি ভাষা থেকে অনুবাদ করা হয়নি।
যদিও ভারতের মহাসিদ্ধ থেকে উপলব্ধির অনেক গান, রহস্যময় গান রচনার ঐতিহ্য পরবর্তী সময়ে তান্ত্রিকদের দ্বারা চর্চা অব্যাহত ছিল এবং তিব্বতি লামাদের স্বতঃস্ফূর্তভাবে রচিত শ্লোকের উদাহরণ বর্তমান দিন পর্যন্ত বিদ্যমান, একটি উদাহরণ হল খেনপো সুলট্রিম গায়মতসো রিনপোচে। উপলব্ধির গানের সবচেয়ে বিখ্যাত তিব্বতি রচয়িতা হলেন মিলরেপা, ১১ শতকের তিব্বতি যোগী যার "ম্গুর বাম", বা 'মিলরেপার লক্ষ গান' তিব্বতি বৌদ্ধদের জন্য, বিশেষ করে কাগ্যু সম্প্রদায়ের জন্য নির্দেশনা এবং অনুপ্রেরণার উৎস।
বৌদ্ধ চর্যাগীতি বা অতীন্দ্রিয় গানের একটি প্রসিদ্ধ সংগ্রহ হল চর্যাপদ, ৮ম-১২শ শতাব্দীর একটি তাল-পাতার পাণ্ডুলিপি যা বিংশ শতাব্দীর প্রথম দিকে নেপাল থেকে উদ্ধার করা হয়। চর্যাপদের আরেকটি খণ্ড তিব্বতীয় বৌদ্ধ ত্রিপিটকে সংরক্ষিত ছিল। মিরান্ডা শ বর্ণনা করেছেন যে কীভাবে তান্ত্রিক পূজায় অনুশীলনকারীদের আচার-অনুষ্ঠানের একটি উপাদান ছিল কর্মগীতি:অনুষ্ঠানটি তান্ত্রিক নৃত্য এবং সঙ্গীত প্রদর্শনীর মধ্যমে শেষ হয় যা কখনই বহিরাগতদের কাছে প্রকাশ করা উচিত নয়। ফুর্তিবাজরাও স্বতঃস্ফূর্ত শ্লোকে তাদের উচ্চতর স্বচ্ছতা এবং আনন্দময় আনন্দ প্রকাশ করার জন্য "উপলব্ধির গান" ("চর্যাগীতি") তৈরি করতে পারে।
অ্যান ওয়াল্ডম্যান এ রূপ কবিতার বর্ণনায় বলেছেন: "দোহা", উপলব্ধির একটি গান যা একজন প্রধান শিক্ষক, ঐতিহ্যগতভাবে একজন গুরু বা লামার সাথে সাক্ষাতকে স্বীকার করে এবং এক ধরনের কল-এবং-প্রতিক্রিয়া যুগল বিন্যাসের মাধ্যমে প্রেরিত একটি নির্দিষ্ট জ্ঞান বা শিক্ষার অন্বেষণ করে।
দোহা গানের একটি ইংরেজি অনুবাদের উদাহরণ হল রংজং দোর্জে (১২৮৪ – ১৩৩৯)। দোহা গানটির শিরোনাম রয়েছে "জ্ঞান থেকে চেতনার পার্থক্য" (ওয়াইলি: rnam shes ye shes ‘byed pa)। ২০০১ সালের অনুবাদে থ্রাঙ্গু রিনপোছের একটি ভাষ্য অন্তর্ভুক্ত রয়েছে।
উপলব্ধির গানের সংগ্রহ:
আইকনিক টাওয়ার (মিশর)

আইকনিক টাওয়ারটি মিশরের নতুন প্রশাসনিক রাজধানীর একটি আকাশচুম্বী ভবন। মোট কাঠামোগত উচ্চতা , এটি ইতিমধ্যেই আফ্রিকার সবচেয়ে উঁচু ভবনে পরিণত হয়েছে। ভবনটিতে ৮০ টি তলা থাকবে, বেশিরভাগ তলা কার্যালয় হিসাবে ব্যবহারের করা হবে এবং এটি নতুন রাজধানী শহরের কেন্দ্রীয় ব্যবসায়িক জেলার অংশ হিসাবে নির্মিত ২০ টাওয়ারের মধ্যে একটি। টাওয়ারের মোট এলাকা ছাড়িয়ে গিয়েছে।
আইকনিক টাওয়ারের নির্মাণ আনুষ্ঠানিকভাবে ২০১৮ সালের মে মসাএ শুরু হয়েছিল। মিশরীয় প্রধানমন্ত্রী মোস্তফা মাদবৌলি একটি অনুষ্ঠানে যোগ দিতে নির্মাণস্থল পরিদর্শন করেছিলেন, যা ২০১৯ সালে ভিত্তির উপর কংক্রিট ঢালা কার্যক্রমের মাধ্যমে শুরু হয়েছিল। চায়না স্টেট কনস্ট্রাকশন ইঞ্জিনিয়ারিং হল প্রকল্পের প্রধান ঠিকাদার, যেখানে ৫,০০০ জনেরও বেশি কর্মী নিযুক্ত রয়েছে।
টাওয়ার প্রকল্পের স্থপতি হল দার আল-হান্দাসাহ শায়ার অ্যান্ড পার্টনার্স। মিশরীয় আবাসন মন্ত্রকের নেতৃত্বে নতুন কায়রো উন্নয়ন প্রকল্পের সামগ্রিক পরিকল্পনা আইকনিক টাওয়ারের আশেপাশের কমপ্লেক্সে ২০ টি সুউচ্চ ভবন অন্তর্ভুক্ত করে।
এটি পরিকল্পিত এবং মিশরীয় দেবতা আমুনের শুতি মুকুটের প্রতিনিধিত্বকারী কাচের বাইরের অংশের সাথে একটি ফারাওনিক ওবেলিস্কের আকৃতি দ্বারা অনুপ্রাণিত হয়েছিল।
টাওয়ারের জন্য সমস্ত কাঠামোগত কংক্রিট কাজ ২০২১ সালের জুলাই মাসে সম্পন্ন হয়েছিল এবং টাওয়ারটি ২০২১ সালের ২৪শে আগস্টে ৩৮৫ মিটারের সম্পূর্ণ উচ্চতা পৌঁছেছিল। টাওয়ারটি ২০২৩ সালের প্রথম ত্রৈমাসিকে সম্পূর্ণ হবে বলে আশা করা হচ্ছে। সমাপ্তির পরে, এটি দক্ষিণ আফ্রিকার লিওনার্দোকে ছাড়িয়ে আফ্রিকার সবচেয়ে উঁচু ভবন হবে।
হিন্দি চলচ্চিত্রের তালিকা

মুম্বাই ভিত্তিক ভারতীয় হিন্দি ভাষার চলচ্চিত্র শিল্প যা সতত "বলিউড নামে জনপ্রিয়, এটি সেই নলিউডের" মুক্তির বছর এবং দশক অনুসারে তৈরি করা চলচ্চিত্রগুলির একটি তালিকা। যদিও "বলিউড" বলত সাধারণত হিন্দুস্তানি ভাষার চলচ্চিত্রগুলোকে বোঝায়, তবে কিছু কিছু ছবি উর্দু এবং হিন্দিতে আংশিক ভোজপুরি, পাঞ্জাবি এবং মাঝে মাঝে অন্যান্য ভাষার সাথে মিলিতভাবেও থাকে। বলিউড চলচ্চিত্রগুলো ভারতের ২৯টি রাজ্যের মধ্যে কমপক্ষে ২২টি রাজ্য জুড়ে প্রেক্ষাগৃহে মুক্তি পায়। 
হিন্দি, ভোজপুরি, উর্দু, এবং পাঞ্জাবি ভাষাভাষীরা বলিউডের মিশ্র ভাষার কথা বোঝেন তাছাড়াও সম্পূর্ণ ভারতীয় উপমহাদেশের (ভারত এবং তার প্রতিবেশী দেশ জুড়ে) দর্শকদের কাছেও এই ভাষা যথেষ্ট সহজসরল মনে হয়। এখানে কিছু উদাহরণ দেওয়া যেতে পারে - যেমন, ভোজপুরি মিশ্রিত: পিকে, "পাঁচলাইত", "মাঝি– দ্য মাউন্টেন ম্যান" এবং "জাবরিয়া জোড়ি" ; ইংরেজি মিশ্রিত: "কাল হো না হো", "কাভি আলবিদা না কেহনা", "ধুম ২," "পার্টনার", "ওম শান্তি ওম", "কিসমত সংযোগ", "কমবখত ইশক" এবং "লাভ আজ কাল" ; উর্দু মিশ্রিত: "ফানা", "সাওয়ারিয়া", "যোধা আকবর" এবং "কুরবান" ; পাঞ্জাবি মিশ্রিত: "জব উই মেট", "সিং ইজ কিং", "রব নে বানা দি জোড়ি", "লাভ আজ কাল", "দিল বোলে হাদিপা!", "ব্যান্ড বাজা বারাত", "পাতিয়ালা হাউস", "ফিল্লাউরি" এবং "থান্ডে কোয়েল" । "বীর-জারা" এবং "মৌসম" উর্দু, পাঞ্জাবি এবং কিছুটা হিন্দির মিশেলে তৈরি হয়েছে।
গণতন্ত্র মঞ্চ

গণতন্ত্র মঞ্চ বাংলাদেশের ছয়টি রাজনৈতিক দল নিয়ে গঠিত একটি রাজনৈতিক জোট। দলগুলো হলো: জেএসডি, নাগরিক ঐক্য, বিপ্লবী ওয়ার্কার্স পার্টি, গণসংহতি আন্দোলন, ভাসানী অনুসারী পরিষদ ও রাষ্ট্র সংস্কার আন্দোলন। গণ অধিকার পরিষদ প্রথমে এই জোটের সাথে থাকলেও মে ২০২৩ এ তারা জোট থেকে বের হয়ে আসে। জোটের মধ্যে ভাসানী অনুসারী পরিষদ ও রাষ্ট্র সংস্কার আন্দোলন বাদে অন্য দলগুলো নির্বাচন কমিশন দ্বারা নিবন্ধিত।
২০২২ সালের ৮ই আগস্ট জোটটি নিজেদের প্রতিষ্ঠা ঘোষণা করে।
রমেন রায় চৌধুরী

রমেন রায় চৌধুরী (জন্ম ২৩ সেপ্টেম্বর ১৯৪৪ – মৃত্যু ১৯ মার্চ ২০১৯) ছিলেন একজন ভারতীয় বাঙালি চলচ্চিত্র ও টেলিভিশন অভিনেতা। তিনি গল্প হলেও সত্যি, সবুজ দ্বীপের রাজা, বাঞ্ছা রামের বাগান, অভিষেক, সর্বজয়া, ত্যাগ, জেহাদ ইত্যাদি ছবিতে কখনো পার্শ চরিত্রে কখনো বা খলনায়কের চরিত্রে অভিনয় করে বাঙালি দর্শকদের মন জয় করেছেন।
সুকন্যা সাং-নগুয়েন

সুকন্যা সাং-নগুয়েন (জন্ম ১০ সেপ্টেম্বর ১৯৬৬) একজন থাই স্প্রিন্টার। তিনি ১৯৯২ গ্রীষ্মকালীন অলিম্পিকে মহিলাদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
সুনিসা কাওরুংরুং

সুনিসা কাওরুংরুং (জন্ম ২৯ জানুয়ারী ১৯৭২) একজন থাই স্প্রিন্টার। তিনি ১৯৯৬ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
সুপাপর্ন হাবসন

সুপাপর্ন হাবসন (জন্ম ১ সেপ্টেম্বর ১৯৭৫) একজন থাই স্প্রিন্টার। তিনি ১৯৯৬ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
সুপাবদি খাওপেগ

সুপাবদি খাওপেগ (জন্ম ১৭ জুলাই ১৯৭৬) একজন থাই স্প্রিন্টার। তিনি ২০০০ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
ওয়ালাপা তাংজিৎসুসর্ন

ওয়ালাপা তাংজিৎসুসর্ন (জন্ম ১৪ জুন ১৯৫৩) একজন থাই স্প্রিন্টার। তিনি ১৯৮৪ গ্রীষ্মকালীন অলিম্পিকে মহিলাদের ১০০ মিটারে প্রতিদ্বন্দ্বিতা করেছিলেন।
ওয়াসানা পানিপুয়েক

ওয়াসানা পানিপুয়েক (জন্ম ১৪ ডিসেম্বর ১৯৬৮) একজন থাই স্প্রিন্টার। তিনি ১৯৮৪ সালের গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
উইরাওয়ান রুয়ামসুক

উইরাওয়ান রুয়ামসুক (জন্ম ১১ মার্চ ১৯৮০) একজন থাই স্প্রিন্টার। তিনি ২০০০ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
এক্কাচাই জনথানা

এক্কাচাই জনথানা (জন্ম ১০ ফেব্রুয়ারি ১৯৭৭) একজন থাই স্প্রিন্টার। তিনি ১৯৯৬ গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
চলিত কানিতাসুত

চলিত কানিতাসুত (জন্ম ৫ ডিসেম্বর ১৯৪০) একজন থাই স্প্রিন্টার। তিনি ১৯৬৪ সালের গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
চালেরমপোল নুহলং

চালেরমপোল নুহলং (জন্ম ৩ জুন ১৯৭৫) একজন থাই স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
চাইনারং ওয়াংগানন

চাইনারং ওয়াংগানন (জন্ম ২৯ এপ্রিল ১৯৭০) একজন থাই স্প্রিন্টার। তিনি ১৯৮৮ গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
ধীরেন্দ্রকৃষ্ণ দেববর্মন

ধীরেন্দ্রকৃষ্ণ দেববর্মন (৭ ফেব্রুয়ারি ১৯০৩ – ৯ সেপ্টেম্বর ১৯৯৫) ছিলেন একজন প্রখ্যাত ভারতীয় চিত্রশিল্পী।
ধীরেন্দ্রকৃষ্ণ দেববর্মনের জন্ম ১৯০৩ খ্রিস্টাব্দের ৭ ফেব্রুয়ারি ব্রিটিশ ভারতের ত্রিপুরা রাজ্যের আগরতলায়। পিতা ব্রজকৃষ্ণ দেববর্মন ছিলেন তৎকালীন ত্রিপুরা রাজ্যের সম্মানিত উজির। মাতা স্বর্ণলতা দেবী। আট বৎসর বয়সে তিনি ব্রহ্মচর্য্য আশ্রমের ছাত্র হিসাবে শান্তিনিকেতনে আসেন। সন্তোষকুমার মিত্র এবং অসিতকুমার হালদারের কাছে তার চিত্রবিদ্যায় হাতেখড়ি হয়। এরপর ১৯১৯ খ্রিস্টাব্দে কলাভবন প্রতিষ্ঠিত হলে শিল্পাচার্য নন্দলালবসুর তত্ত্বাবধানে চিত্রবিদ্যায় পারদর্শিতা লাভ করেন। ধীরেন্দ্রকৃষ্ণ ছিলেন শিল্পাচার্যের প্রথম ছাত্র দলের (১৯২১-২৮) অন্যতম। তিনি ত্রিপুরার তৎকালীন শেষ মহারাজা বীরবিক্রম কিশোর মাণিক্যের আর্থিক সহায়তায় ১৯২৭ খ্রিস্টাব্দে মালয়, জাভা ও বলিদ্বীপে কবিগুরুর সফরসঙ্গী হয়ে ছিলেন। ১৯২৯ খ্রিস্টাব্দে ধীরেন্দ্রকৃষ্ণ ভারত সরকারের বৃত্তি লাভ করে লন্ডনে যান ইন্ডিয়া হাউসের ভিত্তিচিত্র অঙ্কনের কাজে। সেখানে তিনি লন্ডন রয়াল কলেজ অফ আর্ট-এর শিল্পী স্যার উইলিয়াম রোটেনস্টাইনের কাছে ড্রইং ও মুরালে বিশেষ প্রশিক্ষণ নেন।
দেশে ফিরে ধীরেন্দ্রকৃষ্ণ ১৯৫১ খ্রিস্টাব্দে কলাভবনে যোগ দেন। ১৯৫৪ খ্রিস্টাব্দে কলাভবনের অধ্যক্ষ হয়ে দীর্ঘদিন সেই পদে ছিলেন। কর্মরত অবস্থায় ১৯৫৪ খ্রিস্টাব্দে তিনি ইউনেস্কোর আমন্ত্রণে শিল্পসম্বন্ধীয় আলোচনার জন্য জাপানে যান। ১৯৫৫ খ্রিস্টাব্দে চীন সরকারের অতিথি হয়ে সে দেশে যান। সেখানকার শিল্প নিদর্শন সমূহের সঙ্গে পরিচিত হন এবং চীনের প্রসিদ্ধ "তিয়ান হুয়ান" গুহার চিত্রলিপির প্রতিলিপি করে দেশে ফেরেন। 
দেশে বিদেশে তার চিত্রকর্মের প্রদর্শনী হয়ছে। প্রথম প্রদর্শনী হয় বোম্বাইয়ে। তিনি চিত্রকর্ম নিয়ে গেছেন জার্মানী, ফ্রান্স, রাশিয়া, আমেরিকা, মিশর, মেক্সিকো-সহ লাতিন আমেরিকার বিভিন্ন দেশে আয়োজিত প্রদর্শনীতে। তার আঁকা বেশ বড় আকারের প্রাচীরচিত্র লন্ডনের ইন্ডিয়া হাউসে, শিলংয়ের ক্যাসেল ও দেশের বহু স্থানে শোভা পায়। ১৯৪৯-৫০ খ্রিস্টাব্দে নন্দলাল বসুর নেতুত্বে ভারতের সংবিধানের মূল পান্ডুলিপি অলংকরণের কাজেও তিনি অংশগ্রহণ করেছিলেন। ১৯৬৮ খ্রিস্টাব্দে তিনি কলাভবনের অধ্যক্ষ পদ হতে অবসর নেন। কিন্তু অবসরের পর তিনি শান্তিনিকেতনেই থেকে যান এবং অবসর সময় এসরাজ বাজাতেন। 
পশ্চিমবঙ্গ সরকার শিল্পকর্মের জন্য আকাদেমি পুরস্কার, অবনীন্দ্র পুরস্কার প্রদান করে। রবীন্দ্রভারতী বিশ্ববিদ্যালয় তাকে ডি.লিট. উপাধিতে ভূষিত করে। বিশ্বভারতী বিশ্ববিদ্যালয় ১৯৮২ খ্রিস্টাব্দে তাকে অবনীন্দ্র-গগনেন্দ্র পুরস্কারে সম্মানিত করে। 
ধীরেন্দ্রকৃষ্ণ দেববর্মন ১৯৯৫ খ্রিস্টাব্দের ৯ সেপ্টেম্বর প্রয়াত হন। ত্রিপুরা সরকার ভাস্কর্য, চিত্রকলা, ফাইন আর্টস এবং গ্রামীণ চিত্রকলায় বিশেষ অবদানের জন্য "ধীরেন্দ্র কৃষ্ণ দেববর্মণ স্মৃতি পুরস্কার" প্রবর্তন করে।
সিকিম বিধানসভা নির্বাচন, ২০১৯

১১ এপ্রিল ২০১৯-এ সিকিমে নবম বিধানসভার ৩২ জন সদস্য নির্বাচনের জন্য বিধানসভা নির্বাচন অনুষ্ঠিত হয়। অষ্টম সিকিম বিধানসভার মেয়াদ ২৭ মে ২০১৯-এ শেষ হয়।
২৩ মে ২০১৯ তারিখে ফলাফল ঘোষণা করা হয়েছিল।
তুপোলেভ তু-১৬০

তুপোলেভ তু-১৬০ ( 'সাদা রাজহাঁস'; ন্যাটো নথিভুক্ত নাম : ব্ল্যাকজ্যাক) হল একটি সুপারসনিক, পরিবর্তনশীল-সুইপ উইং ভারী কৌশলগত বোমারু বিমান, যা ১৯৭০-এর দশকে সোভিয়েত ইউনিয়নের তুপোলেভ ডিজাইন ব্যুরো দ্বারা নকশা করা হয়েছিল। এটি সর্বকালের সর্ববৃহৎ ও সবচেয়ে ভারী মাক ২+ সুপারসনিক সামরিক বিমান এবং সামগ্রিক দৈর্ঘ্যে পরীক্ষামূলক এক্সবি-৭০ ভালকিরি- এর পরে দ্বিতীয় দীর্ঘতম সামরিক বিমান। ২০২২ সালের হিসাবে, এটি সবচেয়ে বড় ও সবচেয়ে ভারী যুদ্ধ বিমান, এটি ব্যবহার ব্যবহার্য সবচেয়ে দ্রুততম বোমারু বিমান এবং সবচেয়ে বড় ও সবচেয়ে ভারী পরিবর্তনশীল-সুইপ উইং উড়োজাহাজ।
পরিষেবাতে ১৯৮৭ সালে প্রবেশকারী তু-১৬০ সোভিয়েত ইউনিয়নের জন্য নকশা করা সর্বশেষ কৌশলগত বোমারু বিমান ছিল। রুশ বিমানবাহিনীর দূরপাল্লার বিমান চলাচল শাখায় ২০১৬ সাল পর্যন্ত ১৬ টি তু-১৬০ বিমান পরিষেবায় নিযুক্ত ছিল। তু-১৬০ সক্রিয় বহরটি ২০০০-এর দশকের শুরু থেকে ইলেকট্রনিক্স ব্যবস্থা উন্নত করা হয়েছে। বিদ্যমান মডেলগুলির তু-১৬০এম আধুনিকীকরণ কর্মসূচি ২০১৪ সালের ডিসেম্বর মাসে বিতরণ করা প্রথম সংস্কার হওয়া বিমানের মাধ্যমে শুরু হয়েছে। প্রথম ধারবাহিক নির্মিত বিমানটির পরীক্ষামূলক উড়ান ২০২২ সালের জানুয়ারি মাসে হয়ে ছিল, য়াবেদনের আবেদনের ১০ বিমানের মধ্যে দুটি বিমান ২০২২ সালে সরবরাহের পরিকল্পনা করা হয়েছিল। পরিকল্পনার মধ্যে ৫০টি নতুন তু-১৬০এম বোমারু বিমান ও ১৬ টি বিদ্যমান বিমানকে উন্নত করা কর্মসূচি রয়েছে।
একটি সুপারসনিক কৌশলগত ভারী বোমারু বিমানের জন্য প্রথম প্রতিযোগিতা ১৯৬৭ সালে সোভিয়েত ইউনিয়নে চালু হয়েছিল। সোভিয়েত ইউনিয়ন ১৯৭২ সালে মার্কিন বিমানবাহিনীর বি-১ বোমারু বিমানের প্রজেক্টের প্রতিক্রিয়ায় ম্যাক ২.৩ এর সর্বোচ্চ গতি সহ একটি নতুন সুপারসনিক, পরিবর্তনশীল-জ্যামিতি ("সুইং-উইং") ভারী বোমারু বিমান তৈরি করার জন্য একটি নতুন বহুমুখী-অভিযানের বোমারু প্রতিযোগিতা শুরু করে। একটি লম্বা মিশ্রিত ডানা বিন্যাস এবং তু- ১৪৪-এর কিছু উপাদানকে অন্তর্ভুক্তকারী "এয়ারক্রাফট ১৬০এম" তুপোলেভ নকশা মায়াসিশেভ এম-১৮ ও সুখোই টি-৪ নকশার বিরুদ্ধে প্রতিদ্বন্দ্বিতা করেছিল। বি-১এ এর কাজ শেষ হওয়া সত্ত্বেও নতুন সোভিয়েত বোমারু বিমানের উপর কাজ চলতে থাকে এবং একই বছরে, নকশাটি সরকারী কমিটি দ্বারা গৃহীত হয়। প্রোটোটাইপটি ১৯৮১ সালের ১৮ই ডিসেম্বর বিমানের প্রথম উড়ান প্রায় এক মাস আগে ১৯৮১ সালের নভেম্বর মাসে ঝুকভস্কি এয়ারফিল্ডে একজন বিমান যাত্রীর দ্বারা ছবি তোলা হয়েছিল। উত্পাদনের অনুমোদিত ১৯৮৪ সালে পাওয়া গিয়েছিল, কাজান এয়ারক্রাফ্ট প্রোডাকশন অ্যাসোসিয়েশন (কেএপিও) থেকে উৎপাদন শুরু হয়েছিল।
প্রথম ওভারহল করা ও আংশিকভাবে আধুনিকীকৃত বিমান ২০০৬ সালের জুলাই মাসে পরীক্ষার পর রুশ পরিষেবায় গৃহীত হয়েছিল। বিমানটি প্রচলিত অস্ত্র ব্যবহার করার ক্ষমতা পেয়েছিল বলে জানা গেছে, কিন্তু পূর্বের পরিকল্পনা অনুযায়ী নতুন এভিওনিক্সের সাথে সংস্কার করা হয়নি। নতুন দূরপাল্লার খ-৫৫ প্রচলিত ক্রুজ ক্ষেপণাস্ত্র বহন করতে সক্ষম প্রথম আধুনিক বিমানটি ২০০৮ সালের এপ্রিল মাসে রুশ বিমান বাহিনীকে প্রদান করা হয়েছিল; আরও তিনটি বিমানের আধুনিকীকরণের জন্য একটি ফলো-আপ চুক্তির খরচ আরইউআর৩.৪ বিলিয়ন (ইউএস$১০৩ মিলিয়ন) অনুমান করা হয়েছে।
শুভোসরাস

শুভোসরাস (অর্থাৎ "শুভোর টিকটিকি") হল পশ্চিম টেক্সাসের লেট ট্রায়াসিকের ঠোঁটওয়ালা সরীসৃপের একটি প্রজাতি । এটি প্রায় থেরোপড ডাইনোসরের মতো দেখতে, তার চেয়েও কুমিরের সাথে আরও ঘনিষ্ঠভাবে সম্পর্কিত ।
১৯৯০ এর দশকের শুরুতে শুভ "শুভসরাস""" টিকে আবিষ্কার করেছিলেন এবং ১৯৯৩ সালে তার বাবা শঙ্কর চ্যাটার্জী বর্ণনা করেছিলেন। প্রাথমিকভাবে একে ক্রিটেসিয়াস ডাইনোসর পরিবারের অর্নিথোমিমিডির ট্রায়াসিক সদস্য হিসেবে ব্যাখ্যা করা হয়েছিল কারণ এর দাঁতহীন চোয়াল ছিল।